Атанас Далчев
Генуа

chitanka.info

От хълмовете иде хладен дъх на гибел

и вече в сините води на небосклона

дърветата потапят мрежа черни клони,

де сетните листа се бият като риби.

Зад твойте смехове, о, Генуа, аз чувам

мълчанието на гробовете в Сталиено!

1937 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.